CELEX: 32006R1805
Language: sk
Date: 2006-12-07 00:00:00
Title: Nariadenie Komisie (ES) č. 1805/2006 zo 7. decembra 2006 , ktorým sa mení a dopĺňa príloha I k nariadeniu Rady (EHS) č. 2377/90, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu, pokiaľ ide o tiamfenikol, fenvalerát a meloxikam   (Text s významom pre EHP)

8.12.2006   
            
            
               SK
            
            
               Úradný vestník Európskej únie
            
            
               L 343/66
            
         
      NARIADENIE KOMISIE (ES) č. 1805/2006
   zo 7. decembra 2006,
   ktorým sa mení a dopĺňa príloha I k nariadeniu Rady (EHS) č. 2377/90, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu, pokiaľ ide o tiamfenikol, fenvalerát a meloxikam
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2377/90 z 26. júna 1990, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu (1), a najmä na jeho článok 2,
   so zreteľom na stanoviská Európskej agentúry pre lieky pripravené Výborom pre veterinárne lieky,
   keďže:
   
               (1)
            
            
               V súlade s nariadením (EHS) č. 2377/90 by sa mali prehodnotiť všetky farmakologicky účinné látky, ktoré sa používajú v rámci Spoločenstva vo veterinárnych liekoch na podávanie zvieratám určeným na produkciu potravín.
            
         
               (2)
            
            
               Látka tiamfenikol je uvedená v prílohe I k nariadeniu (EHS) č. 2377/90 pre svalové tkanivo, tuk, pečeň, obličky a mlieko hovädzieho dobytka, ako aj pre svalové tkanivo, kožu a tuk, pečeň a obličky kurčiat s výnimkou zvierat, ktoré produkujú vajcia na ľudskú spotrebu. Tiamfenikol je tiež uvedený v prílohe III k danému nariadeniu pre svalové tkanivo, kožu a tuk, pečeň a obličky ošípaných. Po preskúmaní informácií poskytnutých žiadateľom o určenie konečných maximálnych limitov rezíduí tiamfenikolu v ošípaných by bolo vhodné v prílohe I k nariadeniu (EHS) č. 2377/90 upraviť položku týkajúcu sa tiamfenikolu pre svalové tkanivo, tuk, pečeň, obličky a mlieko pre všetky druhy určené na produkciu potravín okrem zvierat, ktoré produkujú vajcia na ľudskú spotrebu. Maximálne limity rezíduí pre tuk, pečeň a obličky by nemali platiť pre ryby.
            
         
               (3)
            
            
               Látka fenvalerát je uvedená v prílohe III k nariadeniu (EHS) č. 2377/90 pre svalové tkanivo, tuk, pečeň, obličky a mlieko hovädzieho dobytka. Platnosť týchto prechodných maximálnych limitov rezíduí vypršala 1. júla 2006. Po preskúmaní informácií poskytnutých žiadateľom o určenie konečných maximálnych limitov rezíduí fenvalerátu pre hovädzí dobytok by bolo vhodné zahrnúť fenvalerát do prílohy I k nariadeniu (EHS) č. 2377/90 pre svalové tkanivo, tuk, pečeň, obličky a mlieko hovädzieho dobytka.
            
         
               (4)
            
            
               Látka meloxikam je uvedená v prílohe I k nariadeniu (EHS) č. 2377/90 pre svalové tkanivo, pečeň a obličky hovädzieho dobytka, ošípaných a zvierat z čeľade koňovitých, ako aj pre mlieko hovädzieho dobytka. Po preskúmaní informácií poskytnutých žiadateľom o určenie konečných maximálnych limitov rezíduí meloxikamu pre králikov a mlieko kôz by bolo vhodné v danej prílohe upraviť položku meloxikam pre svalové tkanivo, pečeň a obličky králikov a kôz, ako aj pre mlieko kôz.
            
         
               (5)
            
            
               Nariadenie (EHS) č. 2377/90 by sa preto malo zodpovedajúcim spôsobom zmeniť a doplniť.
            
         
               (6)
            
            
               Pred začiatkom uplatňovania tohto nariadenia by sa mala členským štátom poskytnúť primeraná lehota, aby vzhľadom na ustanovenia tohto nariadenia mohli vykonať potrebné úpravy vo vzťahu k povoleniam na uvedenie príslušných veterinárnych liekov na trh, ktoré boli udelené v súlade so smernicou Európskeho parlamentu a Rady 2001/82/ES zo 6. novembra 2001, ktorou sa ustanovuje Zákonník Spoločenstva o veterinárnych liekoch (2).
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Príloha I k nariadeniu (EHS) č. 2377/90 sa mení a dopĺňa podľa prílohy k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 8. februára 2007.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. decembra 2006
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 224, 18.8.1990, s. 1. Nariadenie naposledy zmenené a doplnené nariadením Komisie (ES) č. 1729/2006 (Ú. v. EÚ L 325, 24.11.2006, s. 6).
   
      (2)  Ú. v. ES L 311, 28.11.2001, s. 1. Smernica zmenená a doplnená smernicou 2004/28/ES (Ú. v. EÚ L 136, 30.4.2004, s. 58).
   
      PRÍLOHA
      Do prílohy I k nariadeniu (EHS) č. 2377/90 (Zoznam farmakologicky účinných látok, pre ktoré sú stanovené maximálne limity rezíduí) sa vkladajú tieto látky:
      1.   Antiinfekčné látky
      1.2.   Antibiotiká
      1.2.5.   Florfenicol a príbuzné zlúčeniny
      
         
                     Farmakologicky aktívna(-e) látka(-y)
                  
                  
                     Marker rezídua
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
               
                     „Tiamfenikol
                     
                  
                  
                     tiamfenikol
                  
                  
                     všetky druhy určené na produkciu potravín (1)
                     
                  
                  
                     50 μg/kg
                  
                  
                     svalové tkanivo (2)
                     
                  
               
                     50 μg/kg
                  
                  
                     tuk (3)
                     
                  
               
                     50 μg/kg
                  
                  
                     pečeň
                  
               
                     50 μg/kg
                  
                  
                     obličky
                  
               
                     50 μg/kg
                  
                  
                     mlieko
                  
               
      2.   Antiparazitické látky
      2.2.   Látky pôsobiace proti ektoparazitom
      2.2.3.   Pyretroidy
      
         
                     Farmakologicky aktívna(-e) látka(-y)
                  
                  
                     Marker rezídua
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
               
                     „Fenvalerát
                     
                  
                  
                     fenvalerát (zmes izomérov RR, SS, RS a SR)
                  
                  
                     hovädzí dobytok
                  
                  
                     25 μg/kg
                  
                  
                     svalové tkanivo
                  
               
                     250 μg/kg
                  
                  
                     tuk
                  
               
                     25 μg/kg
                  
                  
                     pečeň
                  
               
                     25 μg/kg
                  
                  
                     obličky
                  
               
                     40 μg/kg
                  
                  
                     mlieko“
                  
               
      4.   Protizápalové látky
      4.1.   Nesteroidné protizápalové látky
      4.1.4.   Deriváty oxikamu
      
         
                     Farmakologicky aktívna(-e) látka(-y)
                  
                  
                     Marker rezídua
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
               
                     „Meloxikam
                     
                  
                  
                     meloxikam
                  
                  
                     ošípané, zvieratá z čeľade koňovitých, králiky
                  
                  
                     20 μg/kg
                  
                  
                     svalové tkanivo
                  
               
                     65 μg/kg
                  
                  
                     pečeň
                  
               
                     65 μg/kg
                  
                  
                     obličky
                  
               
                     hovädzí dobytok, kozy
                  
                  
                     20 μg/kg
                  
                  
                     svalové tkanivo
                  
               
                     65 μg/kg
                  
                  
                     pečeň
                  
               
                     65 μg/kg
                  
                  
                     obličky
                  
               
                     15 μg/kg
                  
                  
                     mlieko“
                  
               
      
         (1)  Neplatí pre zvieratá, ktoré produkujú vajcia na ľudskú spotrebu, MRL pre tuk, pečeň a obličky neplatia pre ryby.
      
         (2)  V prípade svalového tkaniva rýb ide o ‚svalové tkanivo a kožu v prirodzených pomeroch’.
      
         (3)  V prípade ošípaných a hydiny sa toto MRL vzťahuje na ‚kožu a tuk v prirodzených pomeroch’.“